Acroyoga

Acroyoga (myös Akrojooga, Acro-Yoga tai AcroYoga) on liikunnallinen harrastus ja harjoittelumuoto, joka yhdistää joogaa ja akrobatiaa.

Acroyogaan kuuluu useita eri koulukuntia. Lajin alkuperäiset kaksi koulukuntaa olivat Acroyoga Montreal ja Acroyoga Inc. Acroyoga Montrealin perustivat Jessie Goldberg ja Eugene Poku vuonna 1999. Montrealin koulukunnan mukainen acroyoga perustuu akrobatiaan, joogaan ja tanssiharjoitteluun. Acroyoga Inc. puolestaan perustettiin San Franciscossa vuonna 2006. Tämän koulukunnan perustajat olivat Jason Nemer ja Jenny Klein. Agroyoga Inc:n harjoittelumuodossa sulautuvat akrobatia, jooga ja erilaiset terveyttä korostavat taidot. Koulukuntia yhdistää taipumus käyttää samankaltaisia asentoja, joissa painovoimaa käytetään tehostamaan voimaharjoitteita ja venytyksiä. Molemmat koulukunnat myös tarjoavat harrastajilleen erilaisia sertifiointeja.

Acroyogan on väitetty parantavan harrastajansa fyysistä ja henkistä hyvinvointia. Acroyogassa on myös parin kanssa tehtäviä tasapainoharjoitteita, joilla voi parantaa keskittymistä. Lisäksi lajiin sisältyy hierontaopetusta joiden on väitetty helpottavan stressiä.Malone, Sam, AcroYoga: A New Form of Yoga, home-remedies-for-you.com, retrieved 2 February 2014 

Acroyogassa käytetään enemmän voimaa kuin monissa perinteisissä joogamuodoissa, mikä voi altistaa loukkaantumisille.Smith, Eva Norlyk (23 March 2013), The Yoga Injuries Debate: How 'Dangerous' Is Yoga, Really?, HuffPost Healthy Living, retrieved 2 February 2014 

 Roolit 
Acroyogan pariharjoituksissa on olemassa kolme pääroolia. Pääroolit ovat pohja (base), lentäjä (flyer), ja varmistaja (spotter).
 Pohja (eng. base) - Henkilö jolla on eniten tukipisteitä maata vasten. Usein pohjana toimiva henkilö makaa maassa siten, että koko vartalo on yhteydessä maahan. Pohjan kädet ja jalat tarjoavat edelleen tukea ja vakautta lentäjälle. Tärkein tuki lentäjälle tulee jalkojen ja käsien kautta. Jalkatuki sijoittuu yleensä lentäjän lantion, nivusten tai alavatsan alueelle. Käsituki puolestaan annetaan joko olemalla kädet vastakkain tai ottamalla ote lentäjän hartioista.
 Lentäjä (eng. flyer) - Henkilö joka ottaa tukea pohjasta nousten samalla irralleen maasta. Lentäjä voi tehdä sarjan dynaamisia asentoja, siirtyen asennosta toiseen yleensä painovoiman avustamana. Lentäjän rooli vaatii hyvää tasapainoa, luottamusta, ja voimaa keskivartalossa.
 Varmistaja (eng. spotter) - Varmistajan tehtävä on tarkkailla parin tekemistä ja varmistaa että lentäjä laskeutuu turvallisesti virheen sattuessa. Varmistaja voi myös antaa ohjeistusta pohjalle ja lentäjälle.

 Asentoja 

 Lähteet 

 Aiheesta muualla 

Luokka:Jooga